CELEX: 22010D0043
Language: el
Date: 2010-04-30 00:00:00
Title: Απόφαση της Μεικτής Επιτροπής του ΕΟΧ αριθ. 43/2010, της 30ής Απριλίου 2010 , για την τροποποίηση του παραρτήματος I (Κτηνιατρικά και φυτοϋγειονομικά θέματα) της συμφωνίας για τον ΕΟΧ

15.7.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 181/11
            
         ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
   αριθ. 43/2010
   της 30ής Απριλίου 2010
   για την τροποποίηση του παραρτήματος I (Κτηνιατρικά και φυτοϋγειονομικά θέματα) της συμφωνίας για τον ΕΟΧ
   Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο, μετά την τροποποίησή της με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,
   Εκτιμώντας τα ακόλουθα:
   
               (1)
            
            
               Το παράρτημα Ι της συμφωνίας τροποποιήθηκε με την απόφαση της Μεικτής Επιτροπής του ΕΟΧ αριθ. 3/2010 της 29ης Ιανουαρίου 2010 (1).
            
         
               (2)
            
            
               Η απόφαση 2009/786/ΕΚ της Επιτροπής, της 26ης Οκτωβρίου 2009, για την απαλλαγή του Ηνωμένου Βασιλείου από ορισμένες υποχρεώσεις εφαρμογής της οδηγίας 66/402/ΕΟΚ του Συμβουλίου σχετικά με το Avena strigosa Schreb. (2) πρέπει να ενσωματωθεί στη συμφωνία.
            
         
               (3)
            
            
               Η παρούσα απόφαση δεν εφαρμόζεται στο Λιχτενστάιν,
            
         ΑΠΟΦΑΣΙΖΕΙ:
   Άρθρο 1
   Μετά το σημείο 78 (απόφαση 2008/462/ΕΚ της Επιτροπής) υπό τον τίτλο «ΠΡΑΞΕΙΣ ΤΙΣ ΟΠΟΙΕΣ ΛΑΜΒΑΝΟΥΝ ΔΕΟΝΤΩΣ ΥΠΟΨΗ ΤΑ ΚΡΑΤΗ ΕΖΕΣ ΚΑΙ Η ΕΠΟΠΤΕΥΟΥΣΑ ΑΡΧΗ ΤΗΣ ΕΖΕΣ» στο κεφάλαιο ΙΙΙ του παραρτήματος Ι της συμφωνίας παρεμβάλλεται το ακόλουθο σημείο:
   
               «79.
            
            
               
                  32009 D 0786: Απόφαση 2009/786/ΕΚ της Επιτροπής, της 26ης Οκτωβρίου 2009, για την απαλλαγή του Ηνωμένου Βασιλείου από ορισμένες υποχρεώσεις εφαρμογής της οδηγίας 66/402/ΕΟΚ του Συμβουλίου σχετικά με το Avena strigosa Schreb. (ΕΕ L 281 της 28.10.2009, σ. 5)».
            
         Άρθρο 2
   Τα κείμενα της απόφασης 2009/786/ΕΚ στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
   Άρθρο 3
   Η παρούσα απόφαση αρχίζει να ισχύει την 1η Μαΐου 2010, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (3).
   Άρθρο 4
   Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 30 Απριλίου 2010.
      
         
            Για τη Μεικτή Επιτροπή του ΕΟΧ
         
         
            Ο Πρόεδρος
         
         Alan SEATTER
      
   
   
      (1)  ΕΕ L 101 της 22.4.2010, σ. 9.
   
      (2)  ΕΕ L 281 της 28.10.2009, σ. 5.
   
      (3)  Δεν έχουν αναφερθεί συνταγματικές απαιτήσεις.